

Njoftim për qytetarë:

Agjencia per Ndihme Juridike Falas (ANJF) me Zyrën Rajonale per Ndihme Juridike Falas ne Gjilan, ka kaluar ne **Rr.”Marie Shllaku” kati i I lokali Nr.6 ,Gjilan, pikërisht rruga e Bujanovcit, përball Agmija Center.**

|  |
| --- |
| Paraprakisht më lejoni të ju informoj lidhur me funksionimin e Agjencisë për Ndihmë Juridike Falas (ANJF)  Kushtetuta e Republikës së Kosovës , ndihmën juridike e përcakton si kategori kushtetuese dhe sipas nenit 31 paragrafi 6, definohet se “ Ndihma Juridike falas do të mundësohet atyre që nuk kanë mjete te mjaftueshme financiare, nëse një ndihmë e tillë është e domosdoshme, për të siguruar qasje efektive në drejtësi” |
|  |
|  |

Agjencia për Ndihmë Juridike Falas është themeluar nga Kuvendi i Republikës së Kosovës dhe për punën e vet i përgjigjet Kuvendit të R.K. , financohet nga buxheti i Republikës së Kosovës dhe ushtron veprimtarin në përputhje me Ligjin Nr. 04/L-017 për Ndihmë J juridike Falas.

Agjencia për Ndihmë Juridike Falas në kuadër të zyrave Rajonale me të cilat vepron në 13 komuna të Kosovë , me Zyrën Rajonale për Ndihmë Juridike Falas vepron edhe në Komunën e Gjilanit

Përfitues të ndihmës juridike falas kryesisht janë kategoria e caktuar e popullatës , rastet sociale dhe ato me te ardhura të pakta (nën mesataren e të ardhurave në Kosovë).

Ne Komunën e Gjilanit numri i përfituesve është afro 1000 raste në vit.

VIZIONI, MISIONI, VLERAT:

**Vizioni:**  Personat me nevojë dhe grupet e margjinalizuara në Republikën e Kosovës kanë qasje të barabartë në drejtësi, dhe ju ofrohet ndihma juridike falas cilësore nga ANJF- ja dhe partnerët e saj.

**Misioni:** Agjencia për Ndihmë Juridike Falas është e përkushtuar të ofrojë ndihmë juridike falas, duke siguruar qasje të barabartë në drejtësi për të gjithë, qytetarët e Republikës së Kosovës, veqanërisht për grupet e margjinalizuara dhe do të :

1. Bashkëpunojë me të gjithë ofruesit e ndihmës juridike falas duke përmirsuar komunikimin ndërmjet ofruesve të ndihmës jurdike falas dhe përfituesve të saj ;
2. Ngrit vetëdijen e qytetarëve për punën e Agjencisë dhe njohja e nevojave të tyre ;
3. Siguron mjete materiale financiare të nevojshme për funksionimin e mirëfilltë të ANJF-së dhe siguron se ANJF-ja ofron ndihmë jurdike falas në pajtim me ligjet vendore dhe aktet ndërkombëtare;
4. Ndërmerr hapa të sigurt në përmirësimin e strukturës legjislative, me të cilën rregullohet fusha e ndihmës juridike falas dhe rrit nivelin e administrimit operativ të ANJF-së ;

**Vlerat:** Agjencia për ndihmë juridike falas është e angazhuar në ofrimin e ndihmës juridike falas për personat në nevojë në pajtim me vlerat si në vijim:

* Përkushtimi për drejtësi
* Shërbime sa më efikase për palë
* Zbatim të mirëfilltë të të gjitha marrëveshjeve të arritura
* Transparencë dhe përgjegjësi ndaj publikut

**Me respekt!**

**Sadulla Salihu**

**Zyrtar Ligjor për Ndihmë Juridike Falas**

**ZRNJF-Gjilan-05**

**Rr.”Marie Shllaku” kati i I lokali Nr.6**

60.000 Gjilan,

Republika e Kosovës

Mob:+377 44 211 236

sadulla\_61@hotmail.com